**Образец 2023г.**

#### ДОГОВОР ЗА ЗАЕТОСТ

№ …………………………………………..….

Днес, …………..…г. в гр. ………………………на основание чл.30б, ал. 1, т. 2 от ЗНЗ и утвърден/а на основание чл. 31, ал. 5 от ЗНЗ ……………………………………………………………………….

(наименование на програма/проект)

между:

Агенция по заетостта чрез Дирекция “Бюро по труда” в гр. …..…………..……...…....…………..….

представлявана от нейния директор .....................…………………………….…………..….…..... и упълномощено лице по чл. 13, ал. 3, т. 1 от ЗФУКПС ……………………………………………………………. ЕИК по БУЛСТАТ ……………………………………………

наричана по-долу “Възложител”, от една страна

и

..……................................................…...……………….……………………..……., представлявано от

/ПРЕДПРИЯТИЕ, ОРГАНИЗАЦИЯ, АДМИНИСТРАЦИЯ/

неговия ръководител ………...………………………………………………………………………………………………………

и главен счетоводител ……………………………………………………………...……………………

със седалище и адрес на управление ………………………………………………………………………………………

ЕИК по БУЛСТАТ ……………………………………………

наричано по-долу “Работодател”, от друга страна

се сключи настоящия ДОГОВОР за следното:

# I. ПРЕДМЕТ НА ДОГОВОРА

1. Предоставяне от Възложителя на Работодателя средства от Държавния бюджет, представляващи схема за минимална помощ (помощ „de minimis”)[[1]](#footnote-1), съгласно разпоредбите на Регламент на ЕК 1407/2013г. от 18.12.2013г. за прилагане на чл.107 и 108 от Договора за функционирането на ЕС към помощта de minimis (OB, L 325/1 от 24 декември 2013 г.) и с регламентите, които го изменят, допълват и заменят, общо в размер на …. лв. (……..…………………….…лв.) за ........ работни места. Средствата от Държавния бюджет се предоставят за всяко насочено от Възложителя безработно лице, наето по трудов договор /за не по-малко от 4 часа на ден/ в съответствие с утвърдената/ния …………………………………………………………........................………………..…………,

(наименование на програма/проект)

за срок от / до ….......... месеца, както следва за:

1.1. Трудово възнаграждение за действително отработено време, в размери ежегодно определени в Националния план за действие по заетостта за съответната календарна година.

1.2. Допълнителни възнаграждения по минимални размери по Кодекса на труда и нормативните актове за неговото прилагане върху средствата по т. 1.1.

1.3. Възнаграждения за основен платен годишен отпуск по чл.155 или по чл. 319 от Кодекса на труда. Обезщетенията за неизползван основен платен годишен отпуск са за сметка на Работодателя.

1.4. Възнаграждения по чл. 40, ал. 5 от Кодекса за социално осигуряване.

1.5. Дължимите осигурителни вноски за сметка на работодателя, в съответствие с утвърдения/ата проект/програма, върху полученото, включително начисленото и неизплатено, брутно трудово възнаграждение или неначисленото брутно трудово възнаграждение, включително възнаграждението по т. 1.3. и т. 1.4., съгласно чл.6, ал.3 от Кодекса за социално осигуряване.

2. Средствата по т.1. се изплащат ежемесечно, за всяко наето от Работодателя по условията на програмата/проекта лице, в рамките на определените средства за реализация на програмата/проекта през съответната година.

2.1. Заетостта на включените лица се финансира до отпускане на пенсия за осигурителен стаж и възраст или на професионална пенсия за ранно пенсиониране.[[2]](#footnote-2)

2.2. Не се финансират разходите по т.1 за работни места, които не отговарят на условията на програмата/проекта.

2.3. Минималната помощ се смята за отпусната от датата на сключване на договора, независимо от датата на плащането на помощта на предприятието.

2.4. В случай, че с отпускането на минималната помощ може да бъде надвишен тавана от левовата равностойност съгласно разпоредбите на Регламент на Европейската комисия №1407/2013г. от 18.12.2013г., размерът на минималната помощ се намалява служебно до максимално допустимия размер.

2.5. Средствата по т. 1. се превеждат на Работодателя само за лицата, наети по програмата/проекта на работни места, на които през последните три месеца работодателят не е прекратявал едностранно трудовите правоотношения с работници и служители, наети на работни места за същите длъжности, на които са наети безработните лица, с изключение на случаите на прекратяването им на основание

чл. 330 и чл. 328, ал. 1, т.т. 6, 7, 11 и 12 от Кодекса на труда.[[3]](#footnote-3)

**II. ПРАВА И ЗАДЪЛЖЕНИЯ НА СТРАНИТЕ**

**3. Работодателят се задължава:**

3.1. В срок от 10 /десет/ работни дни от определянето на списък/списъци за наеманите лица – приложение, неразделна част от настоящия договор, да сключи индивидуални трудови договори по условията на съответната програма/проект, с безработни лица, насочени от Възложителя, като им определи основно месечно трудово възнаграждение не по-малко от определеното в съответната програма/проект и за срок не по-малък от определения в т.1.

3.2. На разкритите работни места да осигурява заетост на безработни лица за срок не по-малък от периода на субсидиране по т. 1, в съответствие със заеманата длъжност.

3.3. Да изпълни качествено договорените дейности /съгласно действащата нормативна уредба в Република България/ в срока и обема, регламентирани в съответната програма/проект, като организира и координира цялостния процес на изпълнение.

3.4. Да представи на Възложителя на хартиен носител или по електронен път с КЕП/сканирани:

3.4.1. В срок от 7 /седем/ работни дни от сключването или изменението на трудовите договори:

3.4.1.1. Заверено копие на трудовите договори на лицата по т. 3.1 и т. 3.7;

3.4.1.2. Заверено копие на допълнителните споразумения към сключените трудови договори на лицата по т. 3.1 и т. 3.7;

3.4.1.3. График за местонахождението на обекта на работа и работното време на лицата по т. 3.1 и т. 3.7. Да информира писмено Възложител, при отсъствие на лицето/лицата спрямо предоставения график, като посочи причините за тяхното отсъствие , в срок не по – късно от 2 работни дни преди настъпването на планирано отсъствие и не по – късно от деня на настъпването на непланираното отсъствие. В случай че промяната е свързана с ползването на отпуск за временна неработоспособност, работодателят се задължава да уведоми писмено Възложителя в деня на получаване на документа, удостоверяващ отсъствието. Уведомяването се извършва по един или няколко от информационните канали, посочени в т. 10 от договора.

3.4.1.4. Длъжностна характеристика за конкретната длъжност, съобразена с условията на програмата, проекта, подписана от лицето.[[4]](#footnote-4)

3.4.2. В случай на прекратяване на трудовото правоотношение с лицето /лицата/ по т. 3.1 и т. 3.7, преди изтичане на срока определен в т.1, в срок от 5 /пет/ работни дни от прекратяването да представи :

3.4.2.1. Заверено копие на писмения акт за прекратяването им;

3.5. Да представя ежемесечно на Възложителя до 10-то число на месеца, следващ отчетния, на хартиен носител или по електронен път с КЕП/сканирани, следните документи:

3.5.1. Декларация – искане /по образец/ за внесените/преведените/начислените по реда на Закона за държавния бюджет през отчетния месец осигурителни вноски за сметка на Работодателя по т. 1.5 и за начислените за отчетния месец средства за лицата по т. 3.1 и т. 3.7.

3.5.2. Отчетна форма /по образец/ за отчетния месец за явяване/неявяване на работа на лицата по т. 3.1 и т. 3.7. Отчетната форма се попълва ежедневно и се представя при проверка от Възложителя.

3.5.3. Копие от разплащателна ведомост или официална справка за изплатените поименно средства за лицата по т. 3.1 и т. 3.7 през отчетния месец, нареждане за масово плащане за извършения банков превод по електронни дебитни карти и банково извлечение, удостоверяващо превода на средства по 3.6.1 и т. 3.6.2[[5]](#footnote-5).

3.5.4. Заверено от съответните длъжностни лица копие от банково извлечение, удостоверяващо получените средства по договора през отчетения месец.

3.6. Ежемесечно, до 25-то число на месеца, следващ отчетния:

3.6.1. Да извършва банков превод по електронни дебитни карти на лицето/лицата по т. 3.1 и т. 3.7 на полагащите се възнаграждения по т.1.1. и т. 1.2. за фактически отработеното време или на база действително заработеното трудово възнаграждение, както и средствата по т. 1.3 и т. 1.4, след удържане на осигурителните вноски за сметка на лицата и дължимия данък по Закона за данъците върху доходите на физическите лица.

3.6.2. Да внася/превежда/начислява по реда на Закона за държавния бюджет осигурителните вноски по т. 1.5 за лицата по т. 3.1. и т. 3.7

3.7. На освободено по т. 3.1 работно място да наема по трудов договор последователно, в съответствие с утвърдената/ния програма/проект[[6]](#footnote-6), повече от едно насочени от Възложителя безработни лица, като:

3.7.1. Трудовият договор с всяко следващо безработно лице е за срок, не по-малък от оставащия по т. 1.

3.7.2. Средствата по т. 1. от настоящия договор се превеждат за всяко наето лице по т. 3.7 за периода от момента на започване на изпълнението на задълженията по сключения трудов договор до изтичане срока за субсидиране по т. 1 на първоначално наетото лице по т. 3.1.

3.8. Да осигури достъп, в рамките на работното време, на контролиращите изпълнението на програмата/проекта институции и органи на обектите, на които се осъществяват дейностите по настоящия договор.

3.9. Да представя на Възложителя необходимите справки и данни, както и да му оказва съдействие при проверка на изпълнението на договора.

3.10. Работодател – бюджетно предприятие отчита като трансфер получаваните суми по настоящия договор, а разходването отчита по съответните разходни параграфи според естеството и вида на разхода по отделно обособената за това дейност в Единната бюджетна класификация.

**4. Работодателят има право:**

4.1. Да сключва трудови договори със срок на изпитване по реда на Кодекса на труда.

4.2. Да не осигурява заетост на безработни лица на разкритите по т. 1 работни места при обективна невъзможност на Възложителя, в срок до 1 /един/ месец от освобождаването на работното място, да насочи друго подходящо безработно лице, в съответствие с утвърдената/ния програма/проект.

**5. Възложителят се задължава:**

5.1. Да проверява в регистъра на НАП регистрирането на трудовите договори на наетите лица по т.3.1 и т. 3.7.

5.2. В срока по т. 1, до 1 /един/ месец от датата на получаване на докумена по т. 3.4.2.1. на лице по т. 3.1 или по т. 3.7. с изключение на случаите на обективна невъзможност, да насочва последователно подходящи безработни лица на освободените работни места, в съответствие с утвърдената/ния програма/проект.

5.3. Да превежда ежемесечно, въз основа на вярно попълнени, оформени и приети от Възложителя документи по т. 3.5, в срок от 10 работни дни от …… число на месеца, по банковата сметка на Работодателя, средства от Държавния бюджет по т. 1.

5.4. Средствата се предоставят, въз основа на служебна проверка на обстоятелствата, че през последните три месеца работодателят не е освобождавал работници и служители, наети на работни места за същите длъжности, на които се наемат безработни лица.[[7]](#footnote-7)

5.5. Да извършва писмено уведомление до работодатели, структури на МТСП, въз основа на вярно попълнени, оформени и приети от Възложителя документи по т.3.5., в срок до 12–то число на месеца, следващ изтеклия, за одобрената за субсидиране от Държавния бюджет сума от средствата по т.1., вместо превод по т.5.3.

5.6. Да извършва писмено уведомление до работодатели по т.5.5., въз основа на вярно попълнени, оформени и приети от Възложителя документи по т.3.5., в срок до 24–то число на месеца, за одобрената за субсидиране от Държавния бюджет сума от средствата по т.1., вместо превод по т.5.3. [[8]](#footnote-8)

5.7. При наличие на различия в размера на фактически преведените от Възложителя на Работодателя средства и полагащите се плащания за лицето/лицата по т. 3.1 и т. 3.7, Възложителят уравнява /приспада или доплаща/ разликата при следващо плащане.

### III. САНКЦИИ ПРИ НЕИЗПЪЛНЕНИЕ

**6. При неизпълнение на задълженията от Работодателя :**

6.1. По т.3.4.:

6.1.1. За документи по т.3.4.1.1., т.3.4.1.2. и 3.4.1.4. – Възложителят не превежда на Работодателя средствата по т.1. за съответното лице /лица/ за срока на закъснението или включва в уведомлението по т.5.5. запис за размера на средствата, които остават за сметка на Работодателя.

6.1.2. За документа по т.3.4.1.3. - Работодателят дължи неустойка в размер на 5% върху сумата по т.1. за съответния месец за съответното лице /лица/.

6.1.3. Възложителят не превежда на Работодателя средствата по т.1 за съответното лице /лица/ по т. 3.1 и по т.3.7. за съответния ден, за което Възложителят установи, че работи на обект по програмата/проекта, различен от посочения в графика по т. 3.4.1.3.

6.1.4. За документа по т.3.4.2.1. – Работодателят дължи неустойка в размер на 5% върху цялата получена сума за освободено лице по т. 3.1 или по т. 3.7, за което не е спазен срока по т. 3.4.2. преди изтичане на срока на задължението по настоящия договор.

6.2. Възложителят не превежда на Работодателя средствата по т.1 за съответното лице /лица/ по т. 3.1 и по т.3.7. за съответния ден, за което Възложителят установи с надлежен протокол, че отсъства от работа без оформени заповед за отпуск, болничен лист или друг документ.

6.3. По т. 3.2. - договорът се прекратява по отношение на съответното работно място и Работодателят дължи връщане на цялата получена сума по т.1. за съответното работно място, ведно със законната лихва върху нея, с изключение на случаите по т.4.2, на настоящия договор, при които договорът се прекратява по право.

6.4. По т.3.5.:

6.4.1. При непредставяне на документите по т.3.5. до един месец от изтичане на определения срок, Работодателят дължи връщане на цялата получена сума за съответното лице /лица/, ведно със законната лихва върху нея.

6.4.2. При декларирана от Работодателя сума по реда на т. 3.5.1., надвишаваща с повече от 20% размера на фактически полагащата се сума за съответния месец /изчислена в съответствие с отчетната форма по т. 3.5.2/, той дължи неустойка в размер 5% върху разликата между декларираните и фактически полагащите се суми за съответния месец.

6.5. По т.3.6 - при неспазване на регламентирания срок, Работодателят дължи неустойка в размер на 5% върху преведените му или одобрени с писмено уведомление средства за съответния месец.

6.6. Ако Работодателят прекрати с лице /лица/ по т.3.1. и т.3.7. едностранно трудовото правоотношение по причини, които не са свързани с виновно неизпълнение на трудовите задължения, през периода на настоящия договор, той възстановява изцяло преведените средства за съответното лице /лица/, ведно със законната лихва върху тях.

6.6.1. Ако Работодателят прекрати с лице /лица/ по т..3.1 и т. 3.7 трудовото правоотношение по взаимно съгласие, на основание чл. 325, ал.1, т. 1 от КТ работодателят, възстановява изцяло преведените средства за съответното лице /лица/, ведно със законната лихва, освен в срока на изпитване и в случаите на прекратяване по инициатива на лицето

6.7. Работодателят не търпи санкция по т. 6.6. в случай, че трудовият договор с лицето е прекратен, поради отпусната пенсия за осигурителен стаж и възраст или професионална пенсия за ранно пенсиониране.

6.8. Работодателят не търпи санкция при едностранно прекратяване на трудовото правоотношение с лице по т.3.1 и т. 3.7, в срока на изпитване.

6.9. Когато Работодателят получи средства от други източници за финансиране на същите разходи, посочени в т.1.1., 1.2., 1.3., 1.4. и 1.5 на настоящия договор, възстановява получените суми за съответното лице/лица, ведно със законната лихва.

6.10. При неспазване на Регламент на Европейската комисия №1407/2013г. от 18.12.2013г., ЗНЗ и ППЗНЗ, Работодателят възстановява пълния размер на предоставените средства по настоящия договор, ведно със законната лихва от момента на получаването до окончателното им изплащане.

6.11. Възстановяването на неправомерно получените или неправомерно усвоени средства, по т. 6.10 се събират като в 10 дневен срок от установяването им Възложителят /Агенция по заетостта/ изпраща покана до Работодателя за доброволно изпълнение на задължението в 14 дневен срок от получаване на поканата.

6.11.1. В поканата за доброволно изпълнение Възложителят /Агенцията по заетостта/ уведомява Работодателя за размера на дължимите суми, срока за възстановяването им, данни за банковата сметка, по която да бъдат възстановени, реда, по който Възложителят /Агенцията по заетостта/ да бъде уведомен за доброволното възстановяване, както и за действията по принудителното изпълнение, които ще бъдат предприети след изтичане на срока за доброволно изпълнение.

6.11.2. В случай, че Работодателят не изпълни доброволно задължението си, в срок до 10 работни дни след изтичане на срока за доброволно изпълнение на задължението, Възложителят /Агенцията по заетостта/ следва да предприеме необходимите процесуални действия за възстановяване на средствата по договора.

6.12. Дължимите от Работодателя суми по този раздел се приспадат от Възложителя при следващо плащане или се включват в уведомлението по т. 5.5 и т. 5.6 като средства, които остават за сметка на Работодателя.

6.13. В случай, че Работодателят е декларирал неверни данни в декларация по чл. 56 от ЗНЗ и за минимални и държавни помощи по чл. 29 от ППЗНЗ и е получил минимална помощ по смисъла на §1, т.15 от допълнителната разпоредба на Закона за държавните помощи, възстановява на Възложителя пълния размер на получената сума по този договор, ведно със законната лихва.

**7. При неизпълнение на задълженията от Възложителя**:

7.1. По т. 5.2. – Възложителят дължи на Работодателя неустойка в размер на 5 % върху цялата изплатена сума по т. 1 за съответното работно място, с изключение на случаите на обективна невъзможност да се насочи подходящо безработно лице.

**IV. ОБЩИ УСЛОВИЯ НА ДОГОВОРА**

8. Дължимите плащания за месец декември от настоящата година се извършват, както следва:

8.1. През месец януари на следващата календарна година - по схемата, описана в Раздел II “ Права и задължения на страните” от договора.

8.2. При финансова възможност - не по-късно от 4 работни дни преди края на годината при представяне на документите по т. 3.5.1, в частта за начислени средства за месец декември, в срок не по-късно от 10 работни дни преди края на годината,. При наличие на различия на преведените от Възложителя на Работодателя средства и действително изплатените от Работодателя средства, удостоверени с представяне на документи по т. 3.5.1, в частта за внесените/преведените за месец декември осигурителни вноски за сметка на работодателя, т.3.5.2. и т. 3.5.3 в срок до 15 януари, разликата се възстановява от Работодателя на Възложителя до 31 януари на следващата календарна година или се приспада от Възложителя при следващо плащане.

9. Възложителят или оторизираните контролни органи по утвърдената/ния програма/проект имат право да извършват проверки на Работодателя по изпълнението на договора, а също така и проверки относно правомерността на изразходването на средствата, преведени по утвърдената/ния програма/проект, за което съответните длъжностни лица съставят констативен протокол.

9.1. Възложителят не носи отговорност за действия или бездействия на Работодателя, в резултат на които възникнат: смърт или злополука на което и да било физическо лице по обектите на договора; загуба или нанесена вреда на каквото и да било имущество, вследствие изпълнение дейностите по договора.

10. Документите по т.3.4. и т.3.5. могат да бъдат представени по електронен път по реда на Закона за електронния документ и електронните удостоверителни услуги или чрез Системата за сигурно електронно връчване /ССЕВ/ или чрез обмен на документи чрез Системата за електронен обмен на съобщенията /СЕОС/, подписани с квалифициран електронен подпис /КЕП/, както и с лицензиран оператор.

11. Настоящият договор е със срок на действие до .................. .

12. Изменения и допълнения на настоящия договор се правят с писмено споразумение между страните.

13. Писмените покани и изявления по този договор се връчват на адресите, включително електронни, посочени от страните. В случай че някоя от страните промени седалището или адреса си, в т.ч. електронен, се задължава да уведоми другата, като посочи нов адрес. В противен случай, покана или известие по този договор, отправено на стар адрес, ще се счита за редовно връчена.

14. Настоящият договор може да бъде прекратен при неизпълнение на задълженията на някоя от страните чрез писмено предизвестие, което изправната страна по договора отправя до неизправната. Договорът се счита за прекратен след изтичането на 5 /пет/ работни дни от получаването на писменото предизвестие.

15. Настоящият договор може да бъде прекратен от всяка една от страните с писмено предизвестие, отправено до другата страна, при съществена промяна на утвърдената/ния програма/проект и на нормативните актове, уреждащи отношенията, свързани с неговото сключване и изпълнение, както и при настъпване на обективни причини, водещи до невъзможност за изпълнение на договора. Договорът се счита за прекратен след изтичането на 5 /пет/ работни дни от получаването на писменото предизвестие.

16. Договорът се прекратява, когато помощта по него е предоставена в нарушение на изискванията на Регламент (ЕС) №1407/2013г. на Европейската комисия от 18.12.2013г., разпоредбите на ЗНЗ и ППЗНЗ, уреждащи предоставянето на минимална помощ, и при декларирани от кандидата неверни данни за получени от него минимални и държавни помощи.

17. При възникване на изискуеми публични задължения и/или на задължения за неизпълнение на сключени договори по програми, мерки и обучения, както и по проекти по Оперативна програма "Развитие на човешките ресурси” на Работодателя по време на действието на договора, Възложителят може да извърши прихващане от всякакви суми, дължими на Работодателя от Възложителят, включително от други действащи договори.

18. Настоящият договор се счита за прекратен, в случай че в срок до 1 месец от сключването му, разкритите по т. 1 работни места не бъдат заети.

19. За всички неуредени от настоящия договор положения се прилагат разпоредбите на Закона за задълженията и договорите, Гражданския процесуален кодекс и действащото българско законодателство.

20. Споровете по изпълнението на настоящия договор се разглеждат от компетентния съд, в чийто териториален обхват попада Възложителя.

21. Нищожността на някоя клауза от договора не води до нищожност на друга клауза или на договора като цяло.

22. Страните се задължават предоставените лични данни да бъдат използвани единствено и само за целите на настоящия договор и ще се обработват, съхраняват и предоставят само и единствено по реда, предвиден в Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни.

23. Страните обменят покани, известия и информация на следните адреси:

Възложител: Дирекция “Бюро по труда” …………………….

Адрес за кореспонденция: ……………

Електронна поща/адрес: ………………….

Телефон за връзка: ………………………;

Работодател:

Адрес за кореспонденция: ………………………

Електронна поща/адрес: ………………….

Телефон за връзка: ………………………

Настоящият договор се съставя в два еднообразни екземпляра – по един за всяка от страните.

Приложения, неразделна част от този договор, са:

1. Декларация по чл. 56 от ЗНЗ и за минимални и държавни помощи по чл. 29 от ППЗНЗ /по образец/.

2. Списък/Списъци на наетите лица.

3. График за местонахождението на обекта на работа и работното време по сключен договор с работодател по Програма/ Проект /по образец/.

Разплащанията на дължимите суми по договора се извършват по банкови сметки:

Дирекция “Регионална служба по заетостта” Предприятие/организация/администрация

гр. ………………………… ……………………………….….……….

……………………………. ………..……………………….…………

**За Възложител: Работодател:**

**ДИРЕКЦИЯ “БЮРО ПО ТРУДА”: …………………………….. – гр. ………………:**

Директор:…………….……….. Ръководител: …………………….

Упълномощено лице … ………………… Гл. счетоводител: …………..…………

1. Не се отнася за работодатели – бюджетни предприятия / администрации / организации, които не осъществяват стопанска дейност на обектите, на които са наети безработни лица. [↑](#footnote-ref-1)
2. т.2.1. не се отнася за програми/проекти с целева група „младежи до 29г. възраст”. Не се отнася и до Национална програма „Помощ за пенсиониране”, тъй като заетостта се финансира до навършване на изискуемата възраст за придобиване на право на пенсия за осигурителен стаж и възраст по чл. 68, ал. 1 и ал. 2 от КСО [↑](#footnote-ref-2)
3. Текстът в т. 2.5 се отнася само за Компонент 1 на Програмата за обучение и заетост на продължително безработни лица. [↑](#footnote-ref-3)
4. Представя се само по НП „Старт на кариерата” и Национална програма за заетост и обучение на хора с трайни увреждания [↑](#footnote-ref-4)
5. Не се изисква банково извлечение на преводи за осигурителни вноски от работодатели – бюджетни предприятия /с изключение на общините/ [↑](#footnote-ref-5)
6. Не се отнася за Национална програма „Помощ за пенсиониране” [↑](#footnote-ref-6)
7. Текстът в т. 5.4 се отнася само за Компонент 1 на Програмата за обучение и заетост на продължително безработни лица. [↑](#footnote-ref-7)
8. Отнася се за договори, когато работодател е АЗ [↑](#footnote-ref-8)